Põhja-Korea teatas teisipäeval, et kasutaks tuumarelva "halastamatuks rünnakuks", kui keegi peaks teda selleks provotseerima.  "Tuumaoht meie poolt on tugev kaitsevahend … nagu ka halastamatu ründevahend, et anda vastulöök neile, kes püüavad natukenegi meie riigi väärikust ja suveräänsust puudutada," öeldakse riikliku uudisteagentuuri KCNA avalduses Associated Pressi vahendusel. Tegemist on esimese korraga, kui Põhja-Korea viitab oma tuumaarsenalile kui ründeiseloomulisele. Pyongyang on varem väitnud, et tema tuumarelvaprogramm on mõeldud ainult enesekaitseks  juhuks, kui USA peaks üritama riiki sisse tungida.